Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: az adatvédelmi törvénybe ütközik, ezért a Polgári Törvénykönyvről szóló 1959. évi IV. törvény 200. § (2) bekezdése
Paragraph Index: 968

az adatvédelmi törvénybe ütközik, ezért a Polgári Törvénykönyvről szóló 1959. évi IV. törvény 200. § (2) bekezdése szerint a megbízási szerződésnek az adattovábbításra vonatkozó része — mint jogszabályba ütköző — érvénytelen, semmis. A semmisségen túl tartalmi szempontból szintén kifogásolható az, hogy a megbízási szerződés „feladat elvégzéséhez szükséges adatok”-ról, „rendelkezésre bocsátott adatok”-ról szól, de nem határozza meg az átadott adatok körét. A szerződés nem rendelkezik az adatbiztonság követelményeinek teljesítéséről és az adatkezelés célját tekintve is félrevezető amiatt, hogy arra nézve „oktatási célú felhasználás”-t irányoz elő a Dokusoft számára (szerződés IX. pont). A Dokusoft Gmk azonban nem oktatási intézmény, nem oktatási, hanem kereskedelmi célból kezeli a felvételizők személyes adatait: harmadik fél (megrendelő) felkérése alapján „különféle, továbbtanulási lehetőségeket ismertető anyagokat” küld meg a pályázóknak a szerződés I. pontja szerint, valójában viszont üzletszerzési célú anyagokat továbbít a pályázóknak. IV. Az alábbi ajánlást teszem: — A felvételizők személyes adatainak átadása gazdasági társaságnak törvényi felhatalmazás nélkül, az érintettek hozzájárulása hiányában sérti az érintettek információs önrendelkezési jogát. — Az adattovábbításhoz való hozzájárulás akkor tekinthető megadottnak, ha az az adatalany kívánságának önkéntes, határozott és tájékozott kinyilvánítása, mellyel beleegyezését fejezi ki az őt érintő személyes adatok feldolgozásához. — Az OFFI és a Dokusoft Gmk közötti megbízási szerződésben szereplő adattovábbítás ellentétes az adatvédelmi törvénnyel, ezért a szerződésnek ez a rendelkezése — mivel jogszabályba ütközik — érvénytelen, semmis. — A jogellenes helyzet megszüntetése érdekében a felsőoktatási intézménybe felvételt nem nyert pályázók személyes adatait tartalmazó adatbázist, amennyiben az az OFFI adatainak másolata, meg kell semmisíteni; az esetleg a Dokusoft Informatikai Gmk birtokába került eredeti iratokat vissza kell adni az OFFI-nak. Budapest, 1998. november 18. Dr. Majtényi László (652/A/1998) * * * Az úgynevezett „származási igazolások” problémakörével kapcsolatban a nemzeti és etnikai kisebbségi jogok országgyűlési biztosa, valamint az adatvédelmi biztos e g y ü t t e s á l l á s f o g l a l á s a I. Az állásfoglalás alapjául szolgáló ügy:

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes